open-index/open-wikipedia-markdown huggingface dataset:
Vera Ralston

***Vera Ralston***, naixida con o nombre de ***Věra Helena Hrubá*** de Praga (Checoslovaquia, hue Republica Checa) lo 12 de chulio de 1919?, 1920? u 1921? y muerta en Santa Barbara (California, Estaus Unius) l'8 de febrero de 2003 a causa d'un cáncer, estió una actriz y patinadora artistica checa, nacionalizada ciudadana estausunidense y activa en o mundo d'o esporte dende primerías d'os anyos 1930 dica primerías d'os anyos 1940, cuan prencipió la suya carrera d'actriz que s'estendilló dica finals d'os anyos 1950.

En a suya faceta como practicant d'o patinache artitico y con o nombre de **Věra Hrubá**, representó a lo suyo pais, Checoslovaquia, en dos escaicimientos esportivos detacaus: os Chuegos Olimpicos de 1936, a on quedó 17ena, y en o Campionato d'Europa de Patinache Artistico sobre Chelo de 1937, a on quedó 7ena. Se diz que en os Chuegos Olimpicos celebraus en Berlín conoixió personalment a Adolf Hitler, qui li preguntó que si quereba patinar ta la esvastica recebindo como repuesta que ella preferiba patinar sobre la esvastica, respuet que pareixe haber foguiau a lo dictador.

D'a suya carrera como actriz, se pueden mencionar bellas d'as suyas interpretacions en cintas como *[[The Lady and the Monster]]* (1944, George Sherman), *[[Dakota (cinta de 1945)|Dakota]]* (1945, Joseph Kane), *[[Plainsman and the Lady]]* (1946, Joseph Kane), *[[Wyoming (cinta de 1947)|Wyoming]]* (1947, Joseph Kane), *[[The Fighting Kentuckian]]* (1949, George Waggner), *[[The Wild Blue Yonder (cinta de 1951)|The Wild Blue Yonder]]* (1951, Allan Dwan), *[[Fair Wind to Java]]* (1953, Joseph Kane), *[[Jubilee Trail (cinta)|Jubilee Trail]]* (1954, Joseph Kane), *[[ccused of Murder]]* (1956, Joseph Kane), *[[Gunfire at Indian Gap]]* (1957, Joseph Kane) u *[[The Man Who Died Twice (cinta)|The Man Who Died Twice]]* (1958, Joseph Kane).

## Filmografía

## Referencias

## Vinclos externos

*  Vera Ralston en Internet Movie Database.
*  Vera Ralston en Find a Grave.
Bixutería

A **bixutería** (d'o francés *bijouterie*) ye a industria d'a fabricación de choyas de fantasía con materials no nobles. A bixuteria fina, en a que s'emplegan materials preciosos (como l'oro), pero en forma de chapau, puet arribar a competir con l'autentica choyeria.

## Materials
A bixuteria gosa emplegar materials muit diversos, dende a porcelana dica os filos d'alatón, pasando por a pasta de papel u as perlas cautivadas. Os obchectos confeccionaus con metal sobre as suyas aliacions gosan portiar un recubrimiento de material noble, com l'oro, l'archent, u o rodio. Pendendo d'a calidat d'o recubrimiento un adorno de bixuteria fina, d'iste tipo, puet arribar a estar practicament indistingible d'una choya, lochicament, pa una persona no experta. Os metals preciosos gosan estar muit densos y, por tanto, as chicotas piezas que s'elaboran con éls son, por a suya grandaria, prou pesadas. Un buen substituto, a o menos en cuanto a densidat, gosan estar as aliacions de plumo.

En cadenas y colgants se gosa emplegar l'alatón chapau con capas d'oro d'entre 1 a 5 micras d'espesor pa evitar a formació d'eczemas sobre alteracions epidermicas prevocadas por reaccions de tipo alerchico.

## A bixuteria en Espanya
A industria d'a bixutería y accesorios en Espanya ye una actividat economica important, que se fa esclatero en o feito de que iste país se trobe entre os tres primers exportadors d'Europa chunto a Francia y Italia. Os asociaus a SEBIME (Semana d'a Bixutería de Menorca) facturan 120 millons d'euros anyals y dan treballo a 3.600 personas espanyolas y foranas, a calendata de 2008.

## Referencias

## Vinclos externos

*  Valor de las exportaciones de bisutería desde España a distintos países del mundo en 2019. Abigail Orús. Statista, 9 d'aviento de 2020.
Oberland bernés

L**'Oberland bernés** ye a rechión mas elevada d'o cantón de Berna, situada a o sud d'o cantón y que incluye as zonas d'o laco de Thun, d'o laco de Brienz y os Alpes berneses.

Se considera que os districtos siguients perteneixen a l'Oberland:
* o districto de Thun,
* o districto d'Interlaken,
* o districto d'Oberhasli,
* o districto de Frutigen,
* o districto d'Obersimmental,
* o districto de Niedersimmental, y
* o districto de Saanen.
Oberland

**Oberland** (en alemán *tierra alta*) puet fer referencia a:

## Alemanya
* **[[Oberland am Rennsteig]]**, antigo municipio d'o districto de Sonneberg en Turinchia.
* **[[Oberland bavaro]]**, rechión en o sud de Bavera.
* **[[Vogtländisches Oberland]]**, antigo municipio d'o districto de Greiz en Turinchia.

## Austria
* **[[Oberland tirolés]]**, rechión en o estau de Tirol.

## Suiza
* **[[Oberland bernés]]**, rechión d'o cantón de Berna.
* **[[Oberland de Zúrich]]**, rechión d'o cantón de Zúrich.
* **[[Cantón d'Oberland]]**, un cantón de l'antiga Republica Helvetica (1798–1803).

## Liechtenstein
* **[[Districto electoral d'Oberland|Oberland]]**, un d'os dos districtos electorals de Liechtenstein.
Fe-lo tu mesmo

O **fe-lo tu mesmo** u alternativament **faga-lo vusté mesmo** (en anglés *do it yourself*, a sobén abreviau como **DIY**) ye un movimiento etico y politico y d'acción practica y artistica que promueve a concepción, fabricación, adaptación, millora, reparación, reutilización y reciclache feito en casa, con recursos a plego y por meyo d'a cooperación, colaboración y autoaprendizache. S'opone a la producción industrial masiva y aprecia a personalización y a unicidat por dencima de canons esteticos estableixius y d'a perfección. Incluye toda mena de creyacions tecnicas, tecnolochicas y artisticas d'a vida cutiana, y desenrolla formas d'organización no cherarquizadas.

## Notas


## Referencias
Radolfzell am Bodensee

**Radolfzell am Bodensee** ye una ciudat alemana d'o estau de Baden-Wurtemberg. Teneba una población de 31.608 habitants en 2023. 

## Referencias
Hilzingen

**Hilzingen** ye un municipio alemán d'o estau de Baden-Wurtemberg. Teneba una población de 9.175 habitants en 2023. 

## Referencias
Verdel

**Verdel** puet fer referencia a diferents especies de peixes marins:

* ***[[Clupea harengus]]***, tamién dito **arengue**.
* ***[[Scomber scombrus]]***, tamién dito **caballa**.
Bárbol

**Bárbol** ye un termín que puet fer referencia a cuantas especies de peixes d'augua dulce:

* **[[Barbus barbus]]** u **bárbol común**.
* **[[Barbus haasi]]** u **bárbol cudirroyo**.
* **[[Barbus meridionalis]]** u **bárbol de montanya**.
* **[[Luciobarbus graellsii]]** u **bárbol**.
* **[[Salaria fluviatilis]]** u **bárbol flaire**.
Yvette Vickers

**Yvette Vickers** (nombre artistico d**'Yvette Iola Vedder**, naixida lo 26 d'agosto de 1928 de Kansas City (Missouri, Estaus Unius) y muerta en Beverly Hills (California, Estaus Unius) arredol de l'anyo 2010, estió una actriz, modelo y cantaire estausunidense, activa en o cine estausunidense dende primerías d'os anyos 1950 dica primerías d'os anyos 1990.

Formada en a Universidat de California en Los Angeles, a on i estudió periodismo, mientres os suyos estudios descubrió la suya vocación d'actriz y prencipió a estudiar teatro, prencipiando la suya carrera como modelo d'anuncios publicitarios en televisión, pasando dimpués enta lo cine, encara que tamién estió modelo en revistas masculinas como *[[Playboy]]*.

A suya carrera cinematografica estió curta, y siempre en papels segundarios, pero se puet mencionar a suya aparición en bellas cintas como *[[Reform School Girl]]* (1957, Edward Bernds), *[[Attack of the 50 Foot Woman]]* (1958, Nathan Hertz), *[[Attack of the Giant Leeches]]* (1959, Bernard L. Kowalski), *[[Hud (cinta de 1963)|Hud]]* (1963, Martin Ritt), u *[[What's the Matter with Helen?]]* (1971, Curtis Harrington).

## Filmografía
### Cintas

### Series de televisión

## Referencias

## Vinclos externos

*  Yvette Vickers en Internet Movie Database.
Judy Pace

**Judy Lenteen Pace**, naixida de Los Angeles (California, Estaus Unius) o 15 de chunio de 1942, ye una actriz estausunidense, activa en o cine estausunidense dende metaus d'os anyos 1960, que ha recibiu bels premios cinematograficos mientres a suya carrera interpretativa.

Entre la suya filmografía, se pueden mencionar as suyas interpretacions en bellas cintas, como *[[The Fortune Cookie]]* (1966, Billy Wilder), *[[Three in the Attic]]* (1968, Richard Wilson), *[[Up in the Cellar]]* (1970, Ossie Davis), *[[The Slams]]* (1973, Jonathan Kaplan), u *[[Sucker Free City]]* (2004, Spike Lee).

## Filmografía
### Cintas

### Series de televisión

## Referencias

## Vinclos externos

*  Judy Pace en Internet Movie Database.
Caragol de burro

**Caragol de burro** fa referencia a cualques especies d'o chenero *Arion*:

* ***[[Arion ater]]***, tamién dito **limaco negro**.
* ***[[Arion vulgaris]]***, tamién dito **limaco espanyol**

## Notas
Penchador

Un **penchador** ye un mueble destinau a penchar abrigos, chaperos u atras prendas.

O termin penchador puet fer referencia a dos tipos de mueble:

* O que se pencha d'a paret y tiene varios suportes aliniaus sobre os que se pencha a ropa.
* O penchador de piet consistent en un tronco vertical que s'empara en una base u en unas patas d'o cual salen cuantos brazos en os que se penchan as prendas.

Os penchadors son muebles practicos que s'utilizan pa penchar prendas d'abrigo como tapabocas, chaperos, abrigos, etc. y mesmo complementos, como bolsos. Son útils pa ordenar as prendas y tener-las replegadas en un solo puesto y no dispersas por a vivienda. Os penchadors de piet se meten en o recibidor d'a vivienda que ye a on as personas gosan sacar-se a ropa exterior. Son especialment útils a la hora de recibir visitas pa as que constituye, amás, o primer contacto con a vivienda. A suya altaria gosa estar d'entre 1,60 y 1,65&nbsp;cm de forma que una persona d'estatura meya pueda acceder con facilidat a las prendas.

Os penchadors resultan tamién imprescindibles en as oficinas, despachos, salas de reunions y atros puestos de treballo a os cuals o personal accede con a suya ropa d'abrigo. En tals casos, gosan meter-se a la dentrada u chunto a una paret en un puesto discreto d'a cambra.

O penchador de paret tiene l'avantalla d'ocupar menor espacio que l'anterior. Puet situar-se mesmo dezaga d'una puerta aproveitando d'este modo un espacio inútil. Os penchadors de paret pueden instalar-se en diferents cambras d'a vivienda - cuartos infantils, dormitorios, cuartos de banyo, etc. - estando a función que fan diferent en cadaguna d'ellas. En o cuarto d'os ninos s'utilizan pa alzar prendas, chuguez, monyacos de trapo, etc. mientres que en o banyo a suya función ye a de sustener albornoces y tovallas.

## se Veiga tamién
* Percha
* Galant de nueit
* Tendedor

## Referencias
Galant de nueit

Un **galant de nueit** ye un elemento de mobiliario en o que a ropa, particularment traches masculins, se pencha antis d'ir-se-ne a dormir pa vestir-se con ella o maitín siguient. As caracteristicas tipicas incluyen: perchas pa os pantalons, perchas pa as chaquetas, barras pa o calcero, y una servilla pa a cartera y as claus. Beluns tamién tienen caixa pa choyas.

Un galant de nueit electrico s'utiliza pa fer calentar moderadament a ropa antis de vestir-se, gosa incluyir un temporizador pa impedir o sobrecalentamiento.

## Se veiga tamién
* Percha
* Penchador

## Referencias
Persiana

Una **persiana** ye un elemento mecanico que se coloca por un regular en l'exterior u interior d'un balcón u finestra pa protecher as cambras d'a luz u a calor y dar intimidat.

As persianas pueden fabricar-se con diferents materials. A persiana presenta un doble movimiento d'ubertura y closura, que puet estar arrollable, veneciana, de tablas verticals u plegables (verticals, de libret u horizontals), corredera, etc.

## Referencias
Kornwestheim

**Kornwestheim** ye una ciudat alemana d'o estau de Baden-Wurtemberg. Teneba una población de 33.891 habitants en 2023. 

## Referencias
Retulo

Un **retulo** ye una inscripción bien visible pa sinyalar o nombre d'una empresa, d'una carrera u un atro toponimo, un cartel pa indicar o loguero u a venda d'un bien immobiliario u a etiqueta que se mete a un obchecto en una exposición, un museu u una biblioteca.

As diferents institucions como o Gubierno d'Aragón u o Concello de Zaragoza tienen diferents regles pa a retulación de carreras, edificios y vehíclos publicos.

## Se veiga tamién
* Retulo de neón

## Referencias
Schwieberdingen

**Schwieberdingen** ye un municipio alemán d'o estau de Baden-Wurtemberg. Teneba una población de 11.370 habitants en 2023. 

## Referencias
Friburgo

**Friburgo** (en francés *Fribourg*, en alemán *Freiburg*, en francoprovenzal *Fribôrg* u *Friboua*, en alemán suizo *Frybùrg*) ye una chicota ciudat d'a Suiza occidental, capital d'o cantón de Friburgo y d'o districto de Sarine. Friburgo ye una d'as tres ciudaz bilingües de Suiza, bellas 21.000 personas parlan francés, mientres que bellas 8.300 parlan alemán. S'ubica en a rechión conoixida como Üechtland (en francés *Nuitonie*).

## Vinclos externos
Gruyères (Suiza)

**Gruyères** (en francoprovenzal *Gruviéres*, en alemán *Greyerz*) ye una ciudat historica y comuna suiza d'o cantón de Friburgo, situada en o districto de Gruyère a o que da o suyo nombre.

## Gastronomía
A comuna ye prou conoixida por a producción de queso gruyer, un d'os quesos mas apreciaus en Suiza, protechiu por una AOC. Tamién se i fan atros tipos de queso como o *vacherin fribourgeois*, tamién protechiu por una AOC suiza.

## Vinclos externos
Mary-Louise Parker

**Mary-Louise Parker**, naixida de Columbia (Carolina d'o Sud, Estaus Unius) o 2 d'agosto de 1964, ye una actriz estausunidense, activa en o cine estausunidense dende meyaus d'os anyos 1980 y con cuantos premios y nominacions recibius mientres a suya ampla carrera cinematografica.

Entre la suya filmografía, se pueden destacar as suyas actuacions en bellas cintas como *[[Grand Canyon (cinta de 1991)|Grand Canyon]]* (1991, Lawrence Kasdan), *[[Fried Green Tomatoes]]* (1991, Jon Avnet), *[[The Client (cinta de 1994)|The Client]]* (1994, Joel Schumacher), *[[Bullets Over Broadway]]* (1994, Woody Allen), *[[A Place for Annie]]* (1994, John Gray), *[[Boys on the Side]]* (1995, Herbert Ross), *[[The Portrait of a Lady (cinta)|The Portrait of a Lady]]* (1996, Jane Campion), *[[The Maker (cinta)|The Maker]]* (1997, Tim Hunter), *[[Goodbye Lover]]* (1998, Roland Joffé), *[[Red Dragon (cinta de 2002)|Red Dragon]]* (2002, Brett Ratner), *[[The Best Thief in the World]]* (2004, Jacob Kornbluth), *[[The Assassination of Jesse James by the Coward Robert Ford]]* (2007, Andrew Dominik), *[[Red (cinta de 2010)|Red]]* (2010, Robert Schwentke), u *[[Omni Loop]]* (2014, Bernardo Britto).

## Premios
En 2004 Mary-Louise Parker recibió un Premio Globo d'Oro a la Millor Actriz Segundaria en Serie de Televisión, Miniserie u Telefilm en a 61<sup>ena</sup> edición d'os Premios Globos d'Oro por a suya interpretación en a miniserie *[[Angels in America (miniserie)|Angels in America]]*, dirichida por Mike Nichols.

En 2006 recibió lo suyo segundo Globo d'Oro, en a categoría de Millor Actriz en Serie de Televisión de Musical u Comedia por o suyo papel de *Nancy Botwin* en a serie de televisión *[[Weeds (serie de televisión)|Weeds]]*, dirichida por Craig Zisk, Scott Ellis y Michael Trim, entre d'atros directors, en a 63<sup>ena</sup> edición. Por iste mesmo papel fue nominada a lo mesmo premio en 2007, en a 64<sup>ena</sup> edición d'os premios, tornando a estar nominada por exactament o mesmo papel en a mesma serie a l'anyo siguient, 2008, en a suya 65<sup>ena</sup> edición y encara una vegada mas en 2009 en a suya 66<sup>ena</sup> edición.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Mary-Louise Parker.

## Vinclos externos

*  Mary-Louise Parker en Internet Movie Database.
George Marshall

:*Iste articlo ye sobre un militar, estadista y politico estausunidense: ta atros usos, se veiga *'George Marshall (desambigación)**''.


**George Catlett Marshall Jr.''' naixiu d'Uniontown  (Pensilvania) lo 31 d'aviento de 1880 y muerto en Washington DC lo 16 d'octubre de 1959 estió un militar, estadista y politico estausunidense.

Tenió cargos militars importants baixo lo mandato d'os presidents Franklin D. Roosevelt y Harry S. Truman,  en os cuals estió chefe d'Estau Mayor de l'Exercito d'os Estaus Unius, secretario d'Estau y Secretario de Defensa.

La suya mayor contribución, aconsigo y per lo que será recordau posteriorment dimpués d'a Segunda Guerra Mundial, ya como secretario d'Estau, Marshall presidió y lideró un comité estadounidense en relación con a economía y la politica pa la recuperación d'Europa mientres la posguerra, desenvolvendo una estratechia que levará lo suyo nombre, lo plan Marshall. En reconoixencia a este treballo, recibió lo Premio Nobel d'a Paz en l'anyo 1953.

## Vinclos externos
Europa-Park

**Europa-Park** ye un parque tematico que se troba situau en o municipio alemán de Rust. O parque tiene una superficie total de 95 hectarias, vinte arias tematicas que ofreixen arredol de cient atraccions, incluyindo espectaclos y catorce montanyas rusas. O parque tamién incluye seis hotels, un camping, un cine y un centro de conferencias.

Europa-Park ocupa lo puesto 19 entre los 25 parques tematicos mas visitaus d'o mundo y ye lo tercer parque tematico mas visitau d'Europa dimpués de Disneyland Paris y Efteling.

O parque recibió mas de 6 millons de visitants en 2023.

## Referencias
Terra Mítica

**Terra Mítica** ye un parque tematico que se troba situau en o municipio valenciano de Benidorm. O parque tiene una superficie total de 450 hectarias con cinco arias tematicas que ofreixen arredol de 25 atraccions.

O parque recibió 636.701 visitants en 2017.

## Referencias
Parque d’Atraccions de Zaragoza

O **Parque d’Atraccions de Zaragoza** ye un parque d'atraccions que se troba situau en os Pinars de Venecia de Zaragoza (Aragón). O parque tiene una superficie total de 6 hectarias que ofreixen arredol de 37 atraccions.

O parque recibe 300.000 visitants per anyo.

## Referencias
R. Martin Klein

**R. Martin Klein** (**Robert Mark Klein**), naixiu de Stamford (Connecticut) l'1 d'octubre de 1947, ye un actor de cine y teatro y actor de voz estausunidense, activo en o cine estausunidense dende primerías d'os anyos 1980, con bella nominación a bel premio cinematografico, encara que no a garra premio d'os mas conoixius u destacaus. Mientres os suyos treballos como actor de voz en primerías d'os anyos 1990 fació servir como nombre artistico **Bob Marx**. Ha destacau mas que mas en papels como actor de voz en cintas de cine d'animación.

## Vinclos externos

*  R. Martin Klein en Internet Movie Database.
Bopfingen

**Bopfingen** ye una ciudat alemana d'o estau de Baden-Wurtemberg. Teneba una población de 11.570 habitants en 2023. 

## Referencias
Durmersheim

**Durmersheim** ye un municipio alemán d'o estau de Baden-Wurtemberg. Teneba una población de 11.853 habitants en 2023. 

## Referencias
Disneyland Paris

**Disneyland Paris** (antes mas **Eurodisney**) ye un parque tematico que se troba situau en o municipio francés de Marne-la-Vallée, a uns 32 kilometros a l'este de París. Disneyland Paris conta con dos parques tematicos, un gran centro comercial y siet hotels propios de Disney mas cuatro de cuantas companyías.

O parque fació la suya devantadera lo 12 d'abril de 1992.

## Referencias
Disneyland

**Disneyland**, oficialment **Disneyland Park** dende los anyos 1990, ye un parque tematico situau en Anaheim (California, Estaus Unius). Estió lo primer parque d'este tipo construyiu per The Walt Disney Company, y lo solo que estió disenyau y construyiu baixo supervisión d'o productor y cineasta estausunidense Walt Disney. O parque s'ubrió a lo publico lo 17 de chulio de 1955.

## Referencias
Aceitera

Una **aceitera**, tamién dita **oliera** u **pirranya**, ye un recipient destinau a contener i servir aceite. Ye una chicota charra de fundo plan con un cuello estreito. As aceitera sovint tenen una picha y tamién pueden tener una ansa. A esferencia d'una garrafa chicota, una aceitera gosa tener bel tipo de tapón u tapa. Se pueden fer aceiteras de cuantos materials, de vidre, de ceramica, d'acero inoxidable, etc..

## Notas


## Referencias
Cena

A **cena** u **sopar** ye tradicionalment a comida u minchar que fa de tardada.

En Aragón se gosa servir entre as 7 d'a tardi y as 10 d'a nueit. Cuanto mas tardi se cena, mas luchera gosa estar a birolla, pa evitar indichestión en ir a dormir. Asinas qui fa una chenta luchera, cenará luego y en ferá a suya comida prencipal d'o día, mientres que qui ha minchau tardi y copiosament, tenderá a cenar tamién tardi pero con una birolla mas luchera.

Gosa consistir en una ensalada u dentrant seguiu d'un plato prencipal como carne u peix. Se gosa rematar con fruita u uns postres dolces.

## Referencias

## Vinclos externos
Recena

A **recena** ye una comida que se puet fer dimpués de meyanueit si s'ha cenau muit luego u, mas a sobén, si s'en irá a dormir tardi.

Puet constar d'alimentos fredos u d'una sopa, por eixemplo, u a vegadas d'una coca u d'un entropán. Muitas vegadas a suya función mas important no ye la social sino la de matar lo cuco que puet venir cuan una persona ye despierta dica tardi, de nueits.

## Referencias
Meyodía

O **meyodía** ye a hora en que o Sol ye en o punto mas alto, correspondient a las 12:00 horas, ye decir, cuan se troba en o meridiano. Ye l'inte en que o Sol ye en o suyo zenit y divide o día en dos partis iguals.

Cuan o Sol ye perpendicular a l'ecuador, en l'equinoccio d'agüerro y primavera, forma un anglo recto a la tanchent de l'ecuador y a cualsiquier meridiano terrestre.

## Significaus d'a palabra
O termin *meyodía* fa referencia a las doce d'o día y, mas amplament, a la parti d'o día comprendida entre o maitín y a tardi, a meyodiada.

Secundariament tamién fa referencia a o Sud, o punto de l'horizont oposau a o Norte, ye decir, a las zonas meridionals. Y, alavez, designa tamién a las comarcas, tierras u costas d'o sud...

## Etimolochía
A palabra *migdia* deriva d'o latín vulgar –u latín parlau– *medio die*, con o mesmo significau. A forma clasica, en cambio, ye *meridie*.

## Notas


## Referencias

## Vinclos externos
Tarde

A **tarde** ye a segunda parti d'as dos en que se divide o día, ye un período que prencipia coloquialment arredol d'a 12 d'o meyodía, y remata con o escureixiu (inte antis de que plegue a nueit). Sigue por lo tanto a o maitín y antecede a la nueit. Una actividat que se fa en a tarde ye una actividat "vespertina".

A comida tipica d'a tarde ye a brenda, que se gosa fer a meyatarde. O saludo tradicional mientres ista parti d'o día ye "buena tarde" u "buena tardada".

## Concepto
A tarde entendida dende un punto d'anvista cientifico es un concepto solar, debiu a que o sol en o suyo movimiento diurno va creixendo d'altaria sobre l'horizont d'un puesto a o largo d'o transcurso d'o maitín, plegando a un maximo d'altaria que marca l'inte d'o meyodía, prencipiando o suyo descenso diurno mientres o periodo d'a *tarde* dica o cabotarde. Asinas en o sistema horario de 24 horas se gosa contar as 14 horas (2 p.&nbsp;m.) como a finalización d'a meyodiada u *post meridiem*. A tarde ye un periodo adintro d'o día en o que se produce o descenso d'altaria solar sobre l'horizont. Dende o punto d'anvista social, en bellas culturas se considera a tardada a o periodo de tiempo dende a chenta dica a siguient comida important d'o día.

## Se veiga tamién
* Tardada

## Notas


## Referencias
Maitín

O **maitín** ye a primera parti d'o día, que prencipia con l'amaneixiu y remata a las doce d'o meyodía. Sigue a la maitinada y antecede a la tarde. Una actividat que se fa de maitins ye una actividad "matutina" u "maitinal".

As horas que transcorren entre as cero horas y l'amaneixiu se conoixen como maitinada. En iste sentiu, o maitín propiament dito transcorre entre l'amaneixer y o meyodía, a on o meyodía puet referir-se tamién a la hora en que o Sol ye en o cobalto, hora que gosa estar posterior a las doce horas.

Bellas personas gosan decir tamién "maitín" a la maitinada. Asinas por eixemplo, as 03:00 serían "as tres d'o maitín" u "as tres d'a maitinada".

O maitín se relaciona con actividaz como devantar-se de dormir, desachunar y prencipiar a chornada diaria. Una persona que "amaitina", ye decir que se devanta bien luego de maitins, se diz "maitinero" u "maitinera".

## Se veiga tamién
* Maitinada

## Notas


## Referencias
Meyanueit

A **meyanueit** ye a hora arbitrariament sinyalada pa determinar a fin d'un día y o principio d'o siguient en bellas culturas, mas que mas en as occidentals. A meyanueit pendeba orichinalment de l'inte d'o escureixiu y de l'amaneixiu, variando seguntes as estacions.

A meyanueit solar ye l'opuesto a o meyodía solar, cuan o sol ye amán d'o nadir y a nueit ye mas escuriza. Debiu a l'advenimiento d'as zonas horarias, que permiten tener a mesma hora en un rango de meridianos, coincide rarament con a meyanueit d'o reloch, pero puet estar calculada. A meyanueit solar pende mas d'a lonchitut que d'a zona horaria.

Mientres que en atras culturas a meyanueit ocupa un rango de cuantas horas, en aragonés siempre denota l'inte puntual en que se fa o cambio de día calandario. Le'n gosa decir popularment "as doce d'a nueit" debiu a la posición d'as agullas en os reloches. Pa efectos d'horario se gosan emplegar as denominacions 00:00 h, 24:00 h u 12:00 a.m. pa distinguir-las d'as 12:00 o 12:00 p.m. que corresponden a o meyodía. Por a suya parti, en o modelo de vinticuatre horas se representa como 0 h (se leye "as cero horas").

## Notas


## Referencias
Meyatarde

A **meyatarde** ye a parti d'a tarde que se troba chustament entre meyodía y o cabotarde.

En estar l'inte entre a chenta y a cena, cheneralment entre as 17:00 y as 18:00, ye o momento ideyal pa brendar, coincidindo a sobén con a salida d'os ninos d'a escuela y a plegada d'os pais d'o treballo.

## Notas


## Referencias
Amaneixiu

L**'amaneixiu**, **amaneixer** u **amaneixida**, tamién dito **boca de día**, ye o momento en que un astro, y o Sol en particular, trescruza o plan de l'horizont y pasa a l'hemisferio visible. Ye decir, cuan a suya altaria ye zero pasando de negativa a positiva. Pa o Sol, ixo determina o prencipio d'o día.

Con o transcurso de l'anyo, o Sol va cambiando o puesto por a on sale y se traspone. Asinas, en os equinoccios, sale por l'este y en l'hemisferio norte en primavera y verano (declinación positiva), sale entre o norte y l'este, mientres que d'agüerro y d'hibierno (declinación negativa) sale entre o sud y l'este.

A refracción por l'atmosfera d'os rayos luminosos d'o Sol motiva que ya se veiga luz cuan o Sol no ha saliu encara: ye lo que se conoixe como alba u punta d'o sol. Ista difusión alarga o día.
Mesurau dende o meyodía, l'amaneixiu se caracteriza per un anglo horario -H, en que:

:cos(H) = −tan(F) × tan(D)

a on F ye a latitut d'o puesto y D a declinación solar. O escureixiu alcurre en un anglo horario H.

## Notas


## Referencias
Maitinada

A **maitinada** ye a segunda parti en a que se divide a nueit. O periodo prencipia en a meyanueit y remata con l'amaneixiu, prencipiando dimpués o maitín. Sigue por lo tanto a la nueit y antecede a lo maitín. En atra accepción, se refiere dreitament a l'amaneixida, tamién dita **manyanada** u **temprananza**.

En bels puestos, a las horas d'a maitinada le'n gosa decir por extensión "maitín". Asinas, se tien por eixemplo que as "3:00" pueden estar as "tres d'o maitín", as "tres d'a maitinada" u as "tres d'a nueit".

Por un regular en iste período de tiempo as personas son dormindo, manimenos, aquels que han de prencipiar a treballar a punto de día se gosan devantar en as zagueras horas d'a maitinada, por lo cheneral a las cinco u dimpués y en bels casos antis.

## Notas


## Referencias
Semanada

A **semanada** ye un periodo de tiempo de siet días, lo que se corresponde con una semana. Puet fer referencia asinas mesmo a o salario d'una persona cuan os pagos se fan por semanas de treballo.

## Notas


## Referencias
Kernen im Remstal

**Kernen im Remstal** ye un municipio alemán d'o estau de Baden-Wurtemberg. Teneba una población de 15.812 habitants en 2023. 

## Referencias
Metzingen

**Metzingen** ye una ciudat alemana d'o estau de Baden-Wurtemberg. Teneba una población de 23.118 habitants en 2023. 

## Referencias
Meyodiada

A **meyodiada** ye o periodo de tiempo arredol d'o meyodía, entre as 12:00 y as 15:00. Ye o momento d'o día en que a mayoría d'a chent gosa aproveitar pa chentar.

Dimpués de minchar se puet "fer la meyodiada", costumbre que consiste en descansar una mica (bels minutez, por un regular, entre vinte y trenta, encara que puet plegara a durar bel par d'horas), fendo una clucadeta que permite recuperar-se pa a resta d'a chornada.

## Notas


## Referencias
Hibernada

A **hibernada** ye o periodo de tiempo en que dura l'hibierno. Muitos animals permaneixen mientres iste periodo acubilaus en estau de letargo, en o que se conoixe como "fer hibernada" u "pasar la hibernada".

Muitos animals domesticos tamién pasan a hibernada en bel puesto zarrau como una borda dica a plegada d'a primavera cuan tornan ta os campos y puertos.

## Se veiga tamién
* Hibernación.

## Notas


## Referencias
Agorrada

L**'agorrada** u **otonyada** ye o periodo de tiempo en que dura l'agüerro. A vegadas puet estar sinonimo d'a santmigalada, encara que ista zaguera fa referencia estrictament a las primeras semanas d'agüerro.

D'agorrada bels animals domesticos como as vacas y as uellas baixan d'os puertos pa pasar a hibernada acubilaus en bordas en os lugars.

## Se veiga tamién
* Agüerro.

## Notas


## Referencias
Veranet

O **veranet** (diminutivo de «verano») ye, en a cultura popular, un episodio atmosferico que acayeixe a vegadas en l'hemisferio norte d'agüerro, en o que a temperatura puya a valuras mas tipicas d'o verano mientres bels días pa dimpués recuperar a progresión de baixada tipica de l'agüerro.

D'alcuerdo con a calendata aproximada en que se produce, se conoixe como o *veranet de [[Sant Miguel Arcánchel|Sant Miguel]]* (que se celebra o 29 de setiembre) u o *veranet de [[Sant Martín de Tours|Sant Martín]]* (l'11 de noviembre).

## Se veiga tamién
* Santmigalada.

## Referencias
Santchuanada

A **santchuanada** ye una celebración que se fa anyalment en a vispra d'a festividat cristiana d'a naixencia de sant Chuan Baptista o día 24 de chunio.

## En Aragón
Muitos lugars d'o Pireneu aragonés celebran as fiestas d'o fuego d'o solsticio de verano u fallas de Sant Chuan en istas calendatas. As localidaz d'Aneto, Bonansa, Castanesa, Chistén, Las Pauls, Montanui, Nerill, Noals, Sant Chuan de Plan, Saúnc, Senet, Suils y Villargüé celebran ista fiesta que ye Patrimonio Cultural Inmaterial d'a Humanidat seguntes a Unesco dende 2015. Tamién se fa ista fiesta en bels puestos d'Andorra, Catalunya y Occitania.

Os vecins d'istos lugars puyan ta la montanya con o escureixiu d'o día 23 de chunio, vispra de Sant Chuan, a on fan unas granizas fogeras ditas "faros". D'istas fogueras prenen pa as "fallas" con as que baixarán por a costera d'a montanya, caminando u correndo, enta os lugars. O proceso prencipia meses antis d'o solsticio de verano cuan se triga a fusta con a que se ferán as fallas y s'apresta tot.

Ye una nueit machica en a que se creyeba que as hierbas adquiriban unas propiedaz particulars y marabillosas. I hai leyendas relacionadas con l'augua de ríos y ibons como a d'a mora que s'apareixeba de manyanada en l'ibón de Plan. Yera costumbre de lavar-se con l'augualera que cubriba as hierbas antis que no amaneixese y fer servir ixa augua con fins purificadors y sanadors.

## Mazadas
**L'augua de San Juan saca vino y no da pan*.
**Ta Sant Chuan labra muito, anque siga mal*.
**Ta Sant Chuan, si tiens ordio, a segar*.
**Sembrarás cuan querrás que entre Sant Chuan y Sant Pietro me segarás*.

## Se veiga tamién
* Santantonada
* Santchorchada
* Santmigalada

## Referencias
Minuto

Un **minuto** u **menuto** (d'o latín *minūtus*) ye una unidat de tiempo que equivale a la sexachesima parti d'una hora. Cada minuto ye formau por 60&nbsp;segundos. O suyo simbolo ye **min** (parando cuenta que no ye una abreviadura: no admite mayuscla, ni punto, ni plural). A prima (" ′ ") s'emplega (incorrectament) pa o minuto como sexachesima parti d'una hora.

O minuto no ye una unidat d'o Sistema Internacional d'Unidaz SI, manimenos s'accepta o suyo uso con o SI.

## Referencias
Hora

Un **hora** (d'o latín *hora*) ye una unidat de tiempo que se corresponde con a vinticuatrena parti d'un día solar meyo.

S'emplega pa o tiempo civil y ye formada por 60 minutos u 3600 segundos, encara que chicotas irregularidaz en a rotación d'a Tierra fan que siga menester fer achustes. Ya que dende 1967 o segundo se mide a partir de propiedaz atomicas muit precisas, pa mantener os stándards de tiempo amanaus a o día solar meyo se fan servir segundos intercalars.

Un reloch tien 2 u 3 sayetas: o segundero (a sayeta d'os segundos) fa 1 revolución en 1 minuto, o minutero (a sayeta gran) fa 1 revolución en 1 hora (60 min) y as horas (a sayeta chicota) 1 vuelta en 12 horas.

## Exprisions relacionadas con a hora
* *A l'atra hora*: muit tarde.
* *A horas mil*: tarde de nueits.
* *Bien d'hora*: puntualment; bien luego.
* *D'hora*: luego.
* *De la hora ansá*: ya fa rato.
* *De tota hora*: siempre.
* *En malhora*: mal inte.
* *Fer hora*: asperar.
* *Hora colada*: bels minutos pasaus d'a hora exacta.
* *Hora guallarda*: mas d'una hora.
* *Hora horada*: hora exacta.
* *Hora de marras*: tarde de nueits.
* *Pasau hora*: tarde de nueits.

## Notas


## Referencias
Decada

Una **decada** (d'o griego *δεκάς* a traviés d'o latín medieval *decăda*) ye un periodo de diez anyos consecutivos, repetido ciclicament, referido especialment a cadaguna d'as decenas de sieglo; cada decada d'a era actual prencipia en un anyo rematau en «1» y remata en o siguient anyo rematau en «0».

Manimenos, a vegadas ye emplegau como sinonimo de decenio, u como referencia a lapsos no ciclicos, y que tampoco no son exactamente de 10 anyos (por eixemplo en decada infame u decada perdida).

Cada decada, prencipia con un anyo rematau en 1 y remata, con un anyo rematau en 0, siempre en base numerica 10. Por eixemplo; os anyos comprendius entre 1961 y 1970, son a decada d'os 60 y/o anyos 60. Nunca no "os 60s, ni 60's, ni decada de 1960, etc.

## Se veiga tamién
* Decenio.
* Lustro.

## Referencias
Lustro

Un **lustro** (d'o latín *lustrum*) u **quinquenio** (d'o latín *quinquennĭum*) ye un periodo de cinco anyos. Etimolochicament, a palabra proviene d'o latín *lustrum*, que quiere decir "limpio", "puro".

O *lustrum* yera un sacrificio expiatorio que se feba cada cinco anyos.

Se refiere a la cerimonia d'a *[[lustratio]]* (purificación), que se celebraba cada cinco anyos y yera a mas important de l'Antiga Roma. En o transcurso d'ista celebración se feban una serie de ritos y un banquet. Toz os *pater familiae* (patricios) yeran obligaus a asistir-ie. Qui no lo feba perdeba os suyos dreitos de ciudadán dica a proxima lustración. Yera un castigo muit important, ya que se perdeba mesmo o dreito a fer pleitos.

A palabra aragonesa «lustre» proviene a la vegada d'o vocable latino lustro.

## Se veiga tamién
* Decada
* Decenio

## Notas


## Referencias
James Cromwell

**James Oliver Cromwell**, naixiu de Los Angeles (California, Estaus Unius) o 27 de chinero de 1940, ye un actor (y ocasionalment actor de voz) estausunidense, activo en o cine estausunidense dende meyaus d'os anyos 1950 y con cuantos premios y nominacions por o suyo treballo. Tamién ha feito interpretacions en bellas series y miniseries ta televisión. Ye fillo d'o director cinematografico John Cromwell y de l'actriz Kay Johnson.

Encara que casi mai no ha estau actor prencipal en bella cinta, cal mencionar as suyas interpretacions en cintas como *[[Star Trek: First Contact]]* (1990, Jonathan Frakes), *[[Babe (cinta)|Babe]]* (1995, Chris Noonan), *[[L.A. Confidential (cinta)|L.A. Confidential]]* (1997, Curtis Hanson), *[[Deep Impact (cinta)|Deep Impact]]* (1998, Mimi Leder), *[[The General's Daughter (cinta)|The General's Daughter]]* (1999, Simon West)*, [[The Green Mile (cinta)|The Green Mile]]* (1999, Frank Darabont), *[[Space Cowboys]]* (2000, Clint Eastwood), *[[The Sum of All Fears (cinta)|The Sum of All Fears]]* (2002, Phil Alden Robinson), *[[The Longest Yard (cinta de 2005)|The Longest Yard]]* (2005, Peter Segal), *[[The Queen (cinta de 2006)|The Queen]]* (2006, Stephen Frears), *[[W. (cinta)|W.]]* (2008, Oliver Stone), *[[Secretariat (cinta)|Secretariat]]* (2010, Randall Wallace), *[[The Artist (cinta)|The Artist]]* (2011, Michel Hazanavicius), *[[Still Mine]]* (2012, Michael McGowan), *[[The Promise (cinta de 2016)|The Promise]]* (2016, Terry George), *[[Marshall (cinta)|Marshall]]* (2017, Reginald Hudlin), *[[Jurassic World: Fallen Kingdom]]* (2018, J. A. Bayona), u *[[Emperor (cinta de 2020)|Emperor]]* (2020, Mark Amin).

## Premios
Mientres a suya carrera como actor, James Cromwell ha recibiu cuantos premios y nominacions, en destacando una nominación a lo Premio Oscar a lo Millor Actor Segundario en 1996 en a 68<sup>ena</sup> edición d'os Premios Oscar por o suyo papel en a cinta *[[Babe (cinta)|Babe]]*, dirichida por Chris Noonan.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por James Cromwell.

## Vinclos externos

*  James Cromwell en Internet Movie Database.
Katherine Heigl

**Katherine Heigl**, naixida de Washington, DC (Estaus Unius) o 24 de noviembre de 1978, ye una actriz y modelo estausunidense, activa en o cine estausunidense dende primerías d'os anyos 1990 y que ha recibiu cuantos premios y nominacions por o suyo treballo. Casada dende 2007 con o cantaire y musico Josh Kelley, ye cunyada d'o cantaire Charles Kelley.

Entre las cintas en que ha actuau Katherine Heigl, se pueden destacar *[[My Father the Hero (cinta de 1994)|My Father the Hero]]* (1994, Steve Miner), *[[Under Siege 2: Dark Territory]]* (1995, Geoff Murphy), *[[Bride of Chucky]]* (1998, Ronny Yu), *[[Descendant (cinta de 2003)|Descendant]]* (2003, Kermit Christman y Del Tenney), *[[Caffeine (cinta)|Caffeine]]* (2006, John Cosgrove), *[[27 Dresses]]* (2008, Anne Fletcher), *[[One for the Money (cinta)|One for the Money]]* (2012, Julie Anne Robinson), *[[Jackie & Ryan]]* (2014, Ami Canaan Mann), *[[Jenny's Wedding]]* (2015, Mary Agnes Donoghue), u *[[Fear of Rain]]* (2021, Castille Landon).

## Premios
En 2007 Katherine Heigl recibió una nominación a lo Premio Globo d'Oro a la Millor Actriz Segundaria en Serie de Televisión, Miniserie u Telefilm en a 64<sup>ena</sup> edición d'os Premios Globos d'Oro por o suyo papel d'a *[[Izzie Stevens|doctora Isobel "Izzie" Stevens]]* en a serie de televisión *[[Grey's Anatomy]]*, tornando a repetir nominación por o mesmo papel en a mesma serie en 2008 mientres a 65<sup>ena</sup> edición de ditos premios.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Katherine Heigl.

## Vinclos externos

*  Pachina web oficial de Katherine Heigl.
*  Katherine Heigl en Internet Movie Database.
Pernileta

A **pernileta** ye o nombre chenerico d'o producto obteniu d'o grupo de musclos, graixa y uesos que forman os miembros debanters d'o ganau en cheneral y, particularment, d'o tocín. Puet procesar-se cueta u salada en crudo y curada de forma natural. Presenta o mesmo proceso d'elaboración que o pernil.

Si bien a pernileta y o pernil d'un mesmo tocín tienen una sabor muit pareixida, entre os dos i hai detalles que los diferencian: asinas, a pernileta, cuala carne contiene mayor proporción de graixa en relación con o musclo, gosa estar mas aromatica y a suya sabor lucherament mas dolza, mientres que o pernil ye mas ixeco y de sabor mas intensa.

En o caso d'a pernileta iberica, gosa pesar entre 4 y 6 kilos, y o pernil pesa entre 6 y 9,5 kilos, con menor proporción de ueso, lo que fa que a pernileta siga mas economica, ya que presenta un menor rendimiento comparau con o pernil, y pa compensar-lo le'n rebaixa o pre. Con atros productos procesaus en crudo ocurre o mesmo.

## Se veiga tamién
*Churizo
*Mariot
*Morciella
*Salchichón
*Tocineta

## Referencias
Costiella de ternera

A **costiella de ternera** ye un tallo de vacuno (buei, vaca u ternera) en que s'incluye tanto a parti superior d'una costiella de l'animal, como a carne que rodia a o ueso por as dos caras d'a costiella. Una chicota francha de carne se troba en a cara interna d'a costiella mientres que a mayor parti d'a carne se troba en a cara externa d'a costiella. Ixa porción prencipal de carne ye a que corresponde a os musclos que se troban chusto dencima de l'arca d'o peito de l'animal, mas que mas o musclo dorsal luengo (*[[Musclo erector d'a columna|Erector spinae]]*), pero tamién o *[[Musclos complexos|Complexus]]* y o *[[Musclo espinoso|Spinalis]]*. A sección d'o costillamen emplegada en a obtención d'istos tallos de carne comprende dende a costiella numero 6 dica a 12.

## Galería

Chuleton de vaca.JPG|Chullón de vaca madurau novanta días.
Rib-steak-raw-MCB.jpg|Costiella de buei cruda.
Côte de bœuf au barbecue.JPG|Costiella de buei a la esparrilla.
Entrecôte charolais 01 (fcm).jpg|Chullón (u entrecot) crudo.
Cote de boeuf p1040932.jpg|Costiella de buei con trunfas.


## Se veiga tamién
* Costiella de cordero
* Costiellas de tocín
Hockenheim

**Hockenheim** (en franco palatín *Hoggene*) ye una ciudat alemana d'o estau de Baden-Wurtemberg. Teneba una población de 21.623 habitants en 2023. 

## Referencias
Brühl (Baden-Wurtemberg)

**Brühl** (en franco palatín *Briehl*) ye un municipio alemán d'o estau de Baden-Wurtemberg. Teneba una población de 14.328 habitants en 2023. 

## Referencias
Costiellas de tocín

As **costiellas de tocín** (tamién en singular **costiella de tocín**) son un tallo especial de carne de tocín. Iste tallo contiene as partis osias de l'arca d'o peito (a vegadas unidas por a pleura y o suyo cartilago) d'o cerdo domestico, que se dicen costiellas. Se caracteriza por ofreixer una alternancia de ueso y carne que por un regular se cocinan chuntos. En son una variant as *[[spareribs]]* (costiellas esternals) que contiene una porción de carne menor. O numero de preparacions culinarias ye muit gran. Estando una d'as versions mas populars en muitas culturas l'asau a la esparrilla. Encara que son populars os marinaus (por un regular en adobos), afumadas. Se gosan servir solas sin garra acompanyo. Y ye frecuent que, aduyau por o ueso, se minchen con os didos sin que calga emplegar garra cobertería. En bellas preparacions como estofaus, y cocius, y potaches, gosan fer parti como un ingredient mas.

## Se veiga tamién
* Costiellas de cordero
* Costiella de ternera

## Referencias
Costiellas de cordero

Las **costiellas de cordero** (en singular **costiella de cordero**) son un tallo procedent d'o cordero que incluye parti osia. As costiellas s'obtienen por o espiece d'as costillas dende a metat d'o esquinazo enta o cuello de l'animal. Ista mena de tallo se categoriza como extra. Se gosa cocinar de cuantas formas a la plancha, a o forno, asadas, estofadas. En ocasions se fan acompanyar d'atros ingredients y salsas. A vegadas se paran previament marinadas en salsas aromatizadas con hierbas (como por eixemplo: romero, menta).

## Referencias

## Se veiga tamién
* Costiella de ternera
* Costiellas de tocín
The Yellow Mountain

***The Yellow Mountain*** (títol orichinal en anglés, en aragonés ***A montanya amariella***, estrenada en Aragón con o títol en castellano de ***La montaña del oro***, en aragonés ***A montanya de l'oro***) ye una cinta de cine estausunidense de cine de western estrenada l'anyo 1954, dirichida por Jesse Hibbs seguntes un guión adaptau por Robert Blees, George Zuckerman y Russell S. Hughes (basau en *Nevada Gold*, una historia curta que heba publicau Harold Channing Wire en a revista *[[Blue Book (magazine)|Blue Book]]* l'anyo 1938), con una dirección de fotografía de George Robinson, una banda sonora orichinal de Henry Mancini, Herman Stein y Stanley Wilson, una producción cinematografica de Ross Hunter ta la productora cinematografica *[[Universal Pictures]]* y un elenco d'o cual en fan parte, entre d'atros actors, Lex Barker, Mala Powers, Howard Duff, William Demarest, John McIntire, Leo Gordon, Dayton Lummis, Hal K. Dawson, William Fawcett y James Parnell.

*Andy Martin* y *Pete Menlo* heban estau socios en una mena y agora un d'éls diriche lo "saloon", casino y bordel d'o lugar y l'atro chestiona la valoración d'as menas que recibe lo casino a traviés d'as apuestas d'os meneros. un d'os chugadors habituals ye *Jackpot*, que tien una filla, *Nevada*, por a que s'intresan toz dos antigos socios. Tornan a asociar-se ta mercar una partecipación en una mena, que resulta estar un buen negocio, pero l'amo de l'atra gan mena d'o lugar, *Bannon*, lis roba toz os posibles treballadors, en pagando-lis mas diners. Cuan a la fin han conseguiu obtener bella cantidat de mineral y preban de levar-lo enta lo ferrocarril, os hombres de *Bannon* atacan os carros que lo transportan, deixando greument feriu a *Martin*. Un accident en a mena deixa tres hombres atrapaus, y mientres que en fan o rescate y *Martin* ye incosncient, *Menlo* y *Bannon* negocian con un representant d'o ferrocarril fer-lo plegar dica lo lugar a cambio d'uns partecipación d'o 50% en as menas. *Martin* creye que *Menlo* l'ha traicionau en os negocios y en l'amor por *Nevada* y disuelve la sociedat. *Martin* gana en o chuego la mena de *Jackpot*, pero *Menlo* s'intresa por ella y preba de mercar-la-li a traviés d'o mesmo *Jackpot*, y *Martin* veye que bi ha bella cosa d'importancia en a mena. *Bannon* tamién preba de mercar-la y *Jackpot*, y *Martin* troban o motivo: la mena ye muit rica en mineral y amás a lo suyo traviés se controlan toz os chacimientos d'a redolada.

A cinta s'ambienta en bel momento indeterminau d'o sieglo XIX en bel puesto igualment indeterminau d'os Estaus Unius, y las suyas escenas se filmoron en o disierto Mojave en California, amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Yellow Mountain'' en Internet Movie Database.
*  ''The Yellow Mountain'' en Letterboxd.
*  ''The Yellow Mountain'' en TCM Movie.
*  ''The Yellow Mountain'' en l**[[American Film Institute Catalog]]'' de l**American Film Institute''.
Ramala

**Ramala** (en arabe:  *rāmallāh*, 'Mont d'Alá' u 'Mont de Dios', de *rām*, mont, y *<sup>ʔ</sup>Allāh*, Dios) ye a capital administrativa d'o Estau de Palestina, situada en Cischordania, a 15&nbsp;km a o nord-ueste de Cherusalem.

Como a resta de Cischordania, Ramala estió baixo ocupación chordana dende a guerra arabe-israelina de 1948 dica a guerra d'os Seis Días de 1967, momento en que fue ocupada por as tropas israelinas, como a resta d'o territorio a l'ueste d'o río Chordán. En 1994, a chestión d'a ciudat fue cedida por Israel a l'Autoridat Nacional Palestina (ANP) adintro d'os Acuerdos d'Oslo, sinyaus en 1993, estando dende alavez administrada por ista con limitacions. Ramala feguraba como parti d'o «Territorio A», isto ye, una zona baixo control palestín encara que baixo ocupación militar d'Israel, que se reserva o dreito a intervenir en cualsiquier momento.  

Ramala ye capital administrativa de Palestina y ye famosa por a *[[Muqataa]]*, seu provisional d'o Gubierno de l'ANP. L'ANP quiere que a futura capital d'a Palestina independient siga Cherusalem Este, actualment anexionada y proclamada parti d'a capital israelina.
George Marshall (desambigación)

*George Marshall*' puet estar:

* **[[George Marshall]]** (**George Catlett Marshall Jr.**), un militar, estadista y politico estausunidense (1880-1959).
* **[[George Marshall (atleta)]]**, un atleta britanico (1877-?).
* **[[George Marshall (director cinematografico)]]**, un director cinematografico y actor estausunidense (1891-1975).
Andreas Gursky

**Andreas Gursky**, naixiu o 15 de chinero de 1955 de Leipzig (Saxonia, Alemanya), ye un fotografo alemán. Ye conoixiu prencipalment por as suyas fotografías de gran escala que amuestran paisaches y edificios. Ye un d'os fotografos as obras d'o cual plegan en os pres mas elevaus en o mercau de l'arte. As suyas obras se troban en muitos museus d'arte d'o mundo.

## Vinclos externos